બોર્ડમાં રજૂ થયેલી દરખાસ્તમાં જણાવ્યું હતું કે,‘છેલ્લાં કેટલાય સમયથી વિવિધ ચીજ-વસ્તુના ભાવ તીવ્ર ગતિએ વધી રહ્યા છે. સાથે મ્યુનિસિપાલિટીનો ખર્ચ પણ એ જ ગતિએ વધી રહ્યો છે ત્યારે તેના નિર્વાહ માટે વેરામાં વધારો જરૂરી હતો પણ, આ વધારો પ્રજા ઉપર નાંખવો યોગ્ય નથી. તેના બદલે મ્યુનિસિપાલિટીની આવક વધારવાનો પ્રયાસ કરવામાં આવશે. મ્યુનિસિપાલિટીના જુદાજુદા વિશાળ પ્લોટ વર્ષોથી આયોજનના અભાવે બિનઉત્પાદક પડી રહ્યા છે. આ પ્લોટનું વેચાણ કરીને અથવા ભાડે આપીને આવક ઉભી કરવાનો પ્રયાસ કરવામાં આવશે. મ્યુનિસિપાલિટીની માલિકીની ઈમારતો પ્રિમિયમ લઈને ભાડેથી આપવાનું પણ આયોજન કરવામાં આવશે. આટલું જ નહીં, જીવન વિમા નિગમમાંથી સસ્તી લોન લઈને વિકાસનાં કામો આગળ ધપાવવામાં આવશે.’